କେଏଲ୍ ରାହୁଲ ଧରିବେ ଲକ୍ଷ୍ନୌ ଟିମର କମାଣ ! ଏହି ତିନି ଖେଳାଳିଙ୍କୁ ନିଲାମ ପୂର୍ବରୁ ଦଳରେ ସାମିଲ କରିପାରେ ଲକ୍ଷ୍ନୌ ଟିମ୍ । | Kanak News\nକେଏଲ୍ ରାହୁଲ ଧରିବେ ଲକ୍ଷ୍ନୌ ଟିମର କମାଣ ! ଏହି ତିନି ଖେଳାଳିଙ୍କୁ ନିଲାମ ପୂର୍ବରୁ ଦଳରେ ସାମିଲ କରିପାରେ ଲକ୍ଷ୍ନୌ ଟିମ୍ ।\nBy Tusar Samantaray\t On Jan 18, 2022 - 4:54 PM Last updated Jan 18, 2022 - 5:33 PM\nକନକ ବ୍ୟୁରୋଃ ଆଇପିଏଲ୍ ଖେଳାଳି ନିଲାମ ପ୍ରକ୍ରିୟାକୁ ଏବେ ପ୍ରତିଟି କ୍ରିକେଟ୍ ପ୍ରେମୀ ବେଶ ଉତ୍କଣ୍ଠାର ସହକାରେ ଅପେକ୍ଷା କରି ରହିଛନ୍ତି । ଆଉ ଏହାରି ଭିତରେ ଆଇପିଏଲକୁ ନେଇ ଆସିଛି ଏକ ଗୁରୁତ୍ୱପୂର୍ଣ୍ଣ ତଥ୍ୟ । ଜାତୀୟ ଗଣମାଧ୍ୟମରେ ପ୍ରକାଶ ପାଇଥିବା ରିପୋର୍ଟ ଅନୁସାରେ, ଭାରତୀୟ ଟିମର ଯୁବ ଖେଳାଳି କେ ଏଲ ରାହୁଲ ନୂଆକରି ଗଠନ ହୋଇଥିବା ଲକ୍ଷ୍ନୌ ଟିମର ଅଧିନାୟକ ନିଯୁକ୍ତ ହେବେ । ତାଙ୍କ ସହିତ ଦଳ ଅଲରାଉଣ୍ଡର ମାର୍କସ ଷ୍ଟୋଇନିସ୍ ଏବଂ ରବି ବିଶ୍ନୋଇଙ୍କୁ ମଧ୍ୟ ନିଲାମ ପୂର୍ବରୁ ସାଇନ୍ କରିପାରେ ବୋଲି ସୂଚନା ମିଳିଛି ।\nଅନ୍ୟପଟେ ରବି ବିଶ୍ନୋଇଙ୍କ କଥା କହିବାକୁ ଗଲେ, ସେ ଅଣ୍ଡର-୧୯ ବିଶ୍ୱକପରେ ଚମକ୍ରାର ପ୍ରଦର୍ଶନ କରିଥିଲେ । ୨୦୨୦ ଖେଳାଳି ନିଲାମ ପ୍ରକ୍ରିୟାରେ ପଞ୍ଜାବ ଦଳ ତାଙ୍କୁ ୨ କୋଟି ଟଙ୍କା ଦେଇ କିଣିଥିଲା । ଏହି ସିଜିନରେ ସେ ଚମକ୍ରାର ପ୍ରଦର୍ଶନ କରିବା ସହିତ ମୋଟ ୧୨ଟି ୱିକେଟ୍ ନେଇଥିଲେ । ଅହମ୍ମଦାବାଦ ଟିମ ମଧ୍ୟ ହାର୍ଦ୍ଦିକ ପାଣ୍ଡ୍ୟା, ରସିଦ ଖାନ୍ ଓ ଶୁଭମନ୍ ଗିଲ ସହ ଚୁକ୍ତି କରିପାରେ ବୋଲି ରିପୋର୍ଟ ପ୍ରକାଶ ପାଇଛି । ଅହମ୍ମଦାବାଦ୍ ଟିମ ହାର୍ଦ୍ଦିକ ପାଣ୍ଡ୍ୟାଙ୍କୁ ନିଜର ଅଧିନାୟକ ମଧ୍ୟ ନିଯୁକ୍ତ କରିପାରେ ବୋଲି କୁହାଯାଉଛି । ଏପରି ସ୍ଥିତିରେ ଏବେ ସମସ୍ତଙ୍କ ନଜର ରହିଛି ଆଇପିଏଲ୍ ଖେଳାଳି ନିଲାମ ଉପରେ...\nକେନ୍ଦୁଝର ଜିଲ୍ଲା ପ୍ରଶାସନର ଅଜବ ନୀତି । ନବୀନଙ୍କ ଫଟୋ ଥିବା ହୋଡିଂକୁ ଘୋଡାଉଥିବା ବେଳେ ଚିରୁଛନ୍ତି ମୋଦିଙ୍କ ଫଟୋ ଥିବା ହୋଡିଂ ।
